# Alunskifer

### Fra Wikipedia, den frie encyklopedi

Alunskifer
Hovedmineral: | «leire», mudder rikt på organisk materiale
Gruppe: | sedimentær
Tetthet i g/cm3: |
Bruksområde: |
Annet: | god kløv i alle retninger, men best i liggeplanet
Liste over bergarter

Alunskifer er en sedimentær bergart og består av konsoliderte sedimenter. Alunskifer er lagdelt og har gode kløvegenskaper i alle rettninger, men best i liggeplanet. Den kan deles opp lagvis i milli- til centimeter tykke flak.

## [rediger] Dannelse

Alunskifer er dannet ved avsetning (sedimentering) av leire, på bunnen av vann (innsjøer eller hav) fra kambro til silur perioden.

Leiren er avsatt i intervaller eller sykluser, derfor er skifer lagdelt. Etterhvert som lagene med sedimenter vokste, øke trykket på de underste lagene. Ved høyt trykk har sedimentlagene blitt omdannet (sementert) fra leire til skifer. Alunskifer er ikke omdannet (metamorfose).

## [rediger] Økonomisk utnyttelse

Alunskiferen har fått navnet sitt fordi den har vært brukt til å framstille alun. Det høye innholdet av organisk materiale, som i skiferen finnes omdanna til kerogen, har gjort den interessant som en mulig oljeskifer. I Sverige ble det under andre verdenskrig utvunnet petroleum av alunskifer. Alunskifer er også rik på uran, og kan dermed vise seg å bli et ettertrakta energiråstoff i framtida. I Ranstad mellom Falköping og Skövde i Sverige ble det framstilt uran fra alunskifer mellom 1965 og 1969.

## [rediger] Geotekniske utfordringer

Når alunskifer kommer i kontakt med luft, settes det i gang kjemiske prosesser som får skiferen til å svelle. Alunskifer byr derfor på store geotekniske utfordringer ved bygge- og anleggsarbeider. Hvis ikke alunskifer i grunnen forsegles, kan betongfundamenter sprenges og setninger oppstå. Under bygging av jernbanetunnelen under Oslo sentrum skapte alunskifer i grunnen store forsinkelser og problemer.

Uranet i alunskiferen avgir radioaktiv stråling i form av radongass. I bolighus på alunskifer i Østlandsområdet har det vært målt radonkonsentrasjoner som vurderes som helseskadelige. Ved nybygg legges en diffusjonstett film under sålen. I eksisterende bygg kan problemet avhjelpes ved å installere avsug i kjelleren.

Denne geologirelaterte artikkelen er dessverre veldig kort. Om du vet mer om temaet kan du hjelpe Wikipedia ved å utvide den.
Hentet fra «http://no.wikipedia.org../../../a/l/u/Alunskifer.html»

Kategorier: Stubber 2006-11 | Geologistubber | Bergarter

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Svenska